Ad V — Broj tolikih auktora daje mišljenju onu izvanjsku vjerojatnost; 
a i njihovi razlozi nisu bez osnova i opravdana temelja, pa se može pripustiti 
praktična vjerojatnost mišljenju o malenkosti tvari u euharistijskom postu, 
tj. da preći neznatno vrijeme ili uzeli neznatnu tvar kao hranu ne znači tešku 
povredu zakona. 

I ako ima neki opravdani razlog, kao u našem slučaju, da je prvi petak 
i da gospođa više ne može čekati, možemo se mirne duše poslužiti epikejom 
dobre Majke Crkve koja želi da što je moguće šira mogućnost bude otvorena 
da svi mogu opsluživati ovaj zakon o primanju sv. Euharistije. 

Karlo N o 1 a 


II. »»VELIKO OBEĆANJE« I KONAČNA USTRAJNOST 

Radi se o »Velikom obećanju« Srca Isusova. Drži se da je to obećanja 
upućeno sv. Margariti Mariji Alacoque. Ono sadrži dužnost: za devet nepre¬ 
kidnih petaka, prvih u mjesecu, stupiti k sv. Pričesti. Sadrži i obećanje kao 
nagradu: »Moje Srce u onom posljednjem času — smrti — služiti će im kao 
sigurno utočište.« To znači: Tko bude prakticirao tu pobožnu praksu primiti 
će kao nagradu konačnu, milosnu ustrajnost. Pobožnik prema Srcu Isusovu, 
koji udovolji toj želji, neće se izgubiti. 

Lako je postaviti mnoge upite u vezi toga Obećanja. Je li dopušteno sum¬ 
njali u autentičnost te izjave? Je li dovoljno reći da se tim obećanjem pobo- 
žnost jedino toplo preporuča? Neki misle da se tim riječima naglasuje jedino 
korist te pobožnosti. Drugi opet misle da nagrada nije obećana radi pobož- 
nosti devet petaka nego radi primanja sv. Pričesti, koja se traži kao dio te 
pobožnosti. Neki misle da je posve logično ustvrditi da nagrada za one koji 
obavljaju tu pobožnost mora biti promatrana u sklopu njihova života. Ne 
smije se njen ishod odvajati od podudaranja njihova življenja s kršćanskim 
načelima. Konačno: sve se mora postaviti u ovisnost s Providnošću, sa suve¬ 
renom Božjom voljom. 

ODGOVOR 

Prije svega odstranimo svaku natruhu superstieije ili praznovjerja. A 
praznovjerje se može uvući s \ iše strana. Tako je neki znak praznovjerja ako 
se od spomenute pobožnosti čeka učinak kao »ex opere operato«, bez osvrta 
na život i kršćansko življenje onih koji obavljaju tu pobožnost. To bi bila 
uvreda kršćanstvu, uvreda Bogu. Falsifikat kršćanstva. 

Slično bi upao u neku vrst praznovjerja onaj koji bi svu važnost pola¬ 
gao u broj devet, kao da ishod obećanja ovisi poglavito ako se ispuni devet, 
jer je devet a ne deset ili osam. Brojem devet kao takvim se ne časti Bog. 
Od toga se ne može očekivati ploda. Od broja devet, koliko je upravo devet, 
ne ovisi nadnaravni ishod konačne, milosne ustrajnosti. Uostalom, Rimska 
Sinoda potiče na pobožnost prema Srcu Isusovu u prvi petak svakog mjese¬ 
ca. 1 Gdjegod je neki čin kao uzrok neprimjeren učinku za kojim se teži, dru- 


1. »Prima cuiusvis mensis icria se.\1a foveatur et sacra communio et pia supplicatio, quae HORA 
SANCTA nuncupalur . . . »PRIMA ROM. SYNODUS, Rim 1960. br. 534, § 2.. str. 207 — Veliko Obećanje 
traži da se primi sv. Pričest »les neuf pivmiers vendredis du mois«. Vidi DTC. III, st. 331. 

gim riječima: očekivati od čina učinak koji mu ne pripada ni po kojem zako¬ 
nu — znači prelaziti na područje praznovjerja. 

1) Nije opravdano sumnjati u autentičnost obećanja. Za tu sumnju ne¬ 
ma dovoljno razloga. Uostalom, pobožnost prvih petaka u čast Srca Isusova 
je činjenica. Vrlo raširena i draga pobožnost. Činjenica se ne može uništiti. 
Blagonaklonost Crkve prema toj pobožnosti također je jasna činjenica. Do¬ 
sljedno, sumnja ne može riješiti ništa. 

Neki opravdavaju svoju sumnju time, što ista sv. Margarita piše da je 
ćula riječi obećanja »ako se ne vara« — »si, ne se trompe«. U zbilji svaki¬ 
dašnjice možda je pobožnost malo modificirana ali je u biti ostala ista. Sje¬ 
timo se, da je Benedikt XV u dekretu kanonizacije sv. Margarite naveo riječi 
Velikog Obećanja. Time je iskazana čast, priznanje i preporuka sadržaju istog 
obećanja. 

Zbiljska teškoća može se naći u riječima Tridentskog Sabora. Auktori- 
tativno je rečeno da neka nitko ne smatra sebe apsolutno sigurnim u pita¬ 
nju konačne, milosne ustrajnosti (Denz 1566.). Ta spoznaja mora ostali taj 
nom. Poznata ostaje samo Bogu. Kako se može uskladiti sadržaj Velikog Obe¬ 
ćanja prema kojemu pobožnici prvih petaka »neće umrijeti u nemilost« i 
pečat tajne na istini konačne ustrajnosti kako ga postavlja Tridentski? 

Objava sv. Margariti predstavlja područje posebnih objava. Upućena 
je posebnoj osobi. Objava je međutim, prešla u kršćanski, katolički svijet. 
Postala je velikom činjenicom u nizu raznih pobožnosti. Crkva je pobožnost 
odobrila — iako je rečeno gore, da oblik te pobožnosti nije uvijek onaj kak¬ 
vim ga je zacrtala sv. Margarita. 

Iz ovoga se mogu izvesti ovi zaključci: prvi, spomenuta objava ne sadrži 
ništa protiv vjere i morala; drugo, pobožnost se opravdano prihvaća; ima 
razloga da se ne samo ne smatra praznovjerjem nego da se smatra plodo¬ 
nosnom, bogu i Crkvi ugodnom; treće, pobožnost, koliko je uvjetovana tim 
obećanjem, dovoljno je da bude prihvaćena »fide humana«, vjerom kako se 
prakticira i među ljudima; četvrto, objava, iako upućena privatnoj osobi, ne 
smije se prezirati. 2 

Neki teolozi idu dalje. Tridentski Sabor ne isključuje mogućnost, da ne¬ 
tko privatno primi od Boga obećanje da će ustrajati u milosti do smrti. Tako 
u sess. VI kan. 16. (Denz 1566.). Pretpostavimo da netko uviđa vrijednost do¬ 
kaza kojima se otkriva božansko porijeklo te objave. Zar je nemoguće da 
Bog i danas privatne objave potkrijepi takvim dokazima? U tom slučaju ne¬ 
ma zapreke da se ta činjenica prihvati i »fide divina.« 3 Tim se vjerskim pri¬ 
stankom prihvaćaju istine od Boga objavljene ali od Crkve još ne predložene 
na vjerovanje. 

Dopustimo da se privatne objave mogu smatrat predmetom sumnje, još 
više, da se mogu i zanijekati ako ima razloga da se zaniječu. 4 U ovom našem 
slučaju tih razloga nema. Objava očitovana sv. Margariti, spada u one objave 
koje je Crkva poslije duga i zrela promišljanja dopustila da postanu pobož¬ 
nom praksom vjernika. Ipak ne tvrdimo da je Crkva u tome nepogrešiva. 


2. NOLDIN, Dc Praeccplis Hdel. »um. 32; MERKELBACH, Suinma Th. Mor., sv. I, br. 674; 

3. FANFANI, nav. dj. sv. II, br. 7, dub. III. 

4. NOLDIN, nov. dj. br. 32. 

»Crkva nije izrekla svoj definitivni sud o privatnim objavama, prema tome 
ne opstoji nepogrešiv sud.« 5 

2) Je li dovoljno reći da objava, očitovana sv. Margariti, uključuje samo 
preporuke te pobožnosti kao vrlo korisne za spas duše? — Tako bi htjeli neki, 
zadovoljni s minimumom, kojim se vrijednost objave smanjuje na vrlo ne¬ 
znatan stupanj. 

činjenica je da je pobožnost ušla u popis službenih pobožnosti. Postala 
je komponentom one bitne strukture pobožnog života kršćana u naše doba. 
Ta se pobožnost uvodi na poticaj Crkvenog Učiteljstva. Podržava se duhom 
revnosti dobrih kršćana. Općenita je istina da se pobožnost prema Srcu Isu¬ 
sovu razvila upravo prigodom tih objava sv. Margariti u XVII st. 

Nije dovoljno reći da je pobožnost samo korisna za spas duše. Pobožnost 
uključuje nešto posebno. Ona ima svoju specifičnu vrijednost. Zašto? Jer je 
njezin sadržaj određen, predmet posebne intervencije Crkve. Mora se naći i 
neka uzročna veza između te pobožnosti i konačne ustrajnosti. Ako ne dopu¬ 
stimo da opstoji ta veza, zanijekali smo i objavi istinitost i pobožnosti pose¬ 
bnu vrijednost. Bog se ne šali kad obećaje nešto posebna. Bog nije nevjeran. 
To znači da je Bog spreman izvršiti svoje obećanje prema onomu koji bude 
obavljao tu pobožnost. Ostaje pitanje: dokle se to Božje obećanje proteže? 

3) Može li se vrijednost te pobožnosti svesti jedino na primanje sv. Pri¬ 
česti? — Time bi se sadržaj Velikog Obećanja suzio. Vrijednost pobožnosti bi 
se smanjila, te od specifične vrijednosti obećanja i pobožnosti ne bi ostalo 
skoro ništa. 

Budimo uvjereni da je i Božje obećanje kao neka vrst osiguranja. Povi¬ 
jest iznosi da je nekim svetim dušama dano obećanje da će ustrajati u milo¬ 
sti ako budu nosili skapular, ili ako budu ostali u Redu. I ovdje se radi o 
tome da Božansku Srce obećaje posebnu pomoć na času smrti, uz uvjet da 
se prakticira ta pobožnost prvih petaka u čast istog Božanskog Srca. Božan- 
sko Srce smatra sebe obavezmm da blagohotno ispuni obećanje te bude na 
osobit način sklon onima koji ispune to obećanje. Pobožnost, kako je objav¬ 
ljena, uključuje ne samo primanje sv. Pričesti nego i to da se ta Pričest prima 
na dan prvih (devet) petaka, želja je precizno izražena. Tko je ispuni doka¬ 
zati će posluh, odanost, ljubav prema Božanskom Srcu. Ono zato obećaje i 
posebnu nagradu. 

Očito je, dakle, da se ne smije ta pobožnost skraćivati. Tko bi je sveo 
na samu sv. Pričest, odnosno svu snagu postavio u primanju sv. Pričesti, odu¬ 
zeo bi od Velikog Obećanja jedan, ne doista bitni, ali svakako integralni dio, 
a taj je da osim primanja Pričesti ta pobožnost bude obavljena u odre¬ 
đene dane. 

4) Dolazimo do naiglavniic točke. Obećanje se ne smije shvatiti maki- 
nalno. Niti se integralno shvaćen kršćanski život smije odijeliti od obavlja¬ 
nja te pobožnosti. Kako može očekivati blagodati od te pobožnosti onaj koji 
bi primio sv. Pričest nedostojno? Kako bi mogao računati da će mu Božansko 
Srce doista biti sigurnim utočištem na času smrti onaj koji bi htio jeftino 
zaraditi nebo te, oslanjajući se na to obećanje, u isto vrijeme slobodnije 
živio? 


5. BENEDIKT XIV, <le servorum dei Beatificalioen, II. 52, U; SCHULTES. dc Eccl-sia, Parisiis 
1925, str. 332. 

Pretjerano je reći da je obavljanje te pobožnosti »vozna karta za raj«. 
Niti je razborito utvrditi da se tom pobožnošću »osigurava vječno spasenje«. 
K tome još neki se ne boje utvrdili da je dovoljno samo jedanput obaviti tu 
pobožnost. Kao da ta pobožnost donosi garanciju konačne ustrajnosti, što 
nije skopčano s nijednom drugom pobožnošću ni činom kršćanske religije, 
odnosno Katoličke Crkve. 

Ne zaboravimo da je čovjek sve do svoje smrti sposoban prevariti, izdati. 
Do zadnjeg trenutka života čovjek ostaje samoodrediv, sposoban prihvatiti 
što je odbio, odbiti što je prihvatio. Time je, donekle, sudbina vječne sreće 
ili nesreće u njegovim nestalnim rukama. Nema za čovjeka automatske 
ustrajnosti, čovjek ne može apelirati na »pravo« konačne ustrajnosti. 

Ni osiguravajuća društva među ljudima ne dijele premije na slijepo. Po. 
trebno je ispitati da nije možda bilo prijevare sa strane osiguranika. Tko bi 
isplatio obećanu premiju osiguranja kuće prije nego ustanovi da li je ili nije 
dolozno podmetnut požar? Premija može izostati. 

Posve logično moramo izreći sud o osiguranju posebne zaštite Srca Isu¬ 
sova na času smrti za one koji budu obavljali pobožnost prvih petaka. Pravi 
pobožnik će uvijek biti prožet strahom da ne izgubi obećanu milost. I za po- 
božnike prvih petaka vrijedi opomena sv. Pavla: »Sa strahom i drhtanjem 
radite na svom spasenju« (Fil 2,12). Ova opomena sv. Pavla ni u kojem slu¬ 
čaju ne smije biti proglašena bespredmetnom. Sigurnost je kod pobožnika 
prvih petaka veća, ali nije apsolutna. Istaknimo još: ta sigurnost uvijek ovisi 
i o vjerskom životu na drugim područjima kršćanskog življenja — da li je 
revno, dosljedno, ili nije. 

A sjetimo se još jednog neophodno nužnog pogleda na ovu pobožnost. 
Svi darovi Božje dobrote prema ljudima ovise o planovima Providnosti, tako 
i dar konačne ustrajnosti. Sve se odvija prema vječnom planu Providnosti. In¬ 
teresi kraljestva nebeskoga ostaju uvijek na prvom mjestu. Tajna vječnog 
izbora ostaje uvijek na snazi (Rim 8.29—30). Nijedna molitva niti pobožnost 
vjernika nije toliko moćna da bi mogla promijeniti vječne Božje odredbe. 
Kada bi čovjek mogao mijenjati Božje planove, značilo bi da je Bog o čovje¬ 
ku ovisan. U tom slučaju čovjek bi uzeo u svoje ruke tajnu vječne sreće, a 
Bog bi postao čovjeku podložan i promjenljiv.® 

Pretpostavimo ovog ili onog kršćanina koji je obavio pobožnosti prvih 
petaka kako Božansko Srce traži. Kršćanin je dao sve od sebe. Postigao je 
ustrajnost. Pitamo: zar taj plod ustrajnosti nije u prvom planu plod milosti 
Božje? Milost Božja je to i savršeno obavljanje pobožnosti i ta konačna 
ustrajnost. I s te strane, dakle, neka vjernik ne očekuje glavni plod ili uspjeh 
od sebe nego od dobrote i vjernosti Božje. 

Zaključak: Svi koji obavljaju ovu pobožnost neka budu ispunjeni naro¬ 
čitom nadom da će Božansko Srce ispuniti svoje obećanje. Neka stvaraju naj- 
čišću nakanu. Neka revno ispunjaju sve uvjete. Kada dadu od sebe sve što 
mogu i što moraju — neka budu predani Providnosti. Oni sa svoje strane ne 
mogu i ne smiju apsolutnom sigurnošću, neizostavno računati na konačnu 


6. SV. TOMA piše: »Valent igitur orationcs, non quasi ordinem aeternac dispositionis immutaiUes, 
i cd quasi sub tali ordine etiani ipsae existentes«. Nikada se vječna odredba ne mijenja, iako se može 
promijeniti pojedini vremeniti učinak tih odredaba. C. Gentes, III, pogl. 96. 

ustrainost. 7 Ako im savjest ne predbacuje nikakav nedostatak u obavljanju 
te pobožnosti neka se sjete riječi sv. Pavla: »Moja mi savjest ne predbacuje 
ništa, ali nijesam zbog toga opravdan. Moj je sudac Gospodin« (I Kor 4, 4). 

Dr. J. K u n i č i ć 


III. BRAČNA PLODNOST I AGENEZIJSKA METODA 

Ovaj casus postavila se u vezi publikacije iedne brošure koia se javno 
oglasuie i nrodaie. 1 U njoj se iznosi tumačenje biblijskog teksta o obavezi broj¬ 
ne diece. Postavljaju se razna pitanja. Ima li oslona tumačenie izdavača te 
brošurice? Pod čiju komnetenciju spada objavljivanje tehničko" asnekta 
Ogino-Knausove metode? Ako duhovna vlast objavljuje taj tehnički asoekt 
agenziiske metode u obliku grafikona — ne znači li to nehotice unučivati 
na praksu hotične nenlodnosti? Ima već primjera ili slučajeva da za publika¬ 
cijom nosižu i oni koji nijesu u braku, jer smatraju da podaci izneseni u bro¬ 
šuri izlaze iz pera potpuno kompetentnih stručnjaka, što se tiče kršćanskih 
bračnih drugova pitanje se postavlja ovako: zar se može pretpostavljati da su 
i oni toliko kršćanski odgojeni da će dobro i savjesno izvaenuti uvjete pod 
kojima može biti dopuštena primjena Oeino-Knausove metode, ili će radije 
pos'/ati za grafikonima te u niima gledati neku vrst unutstva i dopuštenja da 
se i bez dovoljna razloga služe tom metodom? U jednu riječ: nije li publi¬ 
kacija brošure povod da se odustaje od brojne djece? 

ODGOVOR 

Jasno su izrečene programatske riječi: »Sve. što ćete ovdje čitati, temelji 
se jedino i iskliučivo na Božjem zakonu«. Sve. dakle, izneseno ti brošuri izra¬ 
žava Božiu voliu. Sve što se iznosi u brošuri nameće se savjestima, i po tom 
tumačenju Božieg zakona »moraju se ravnati svi oni, koji žele stupiti u brač¬ 
nu vezu« (str. 7). 

1. Tumačenje biblijskog teksta. Svakome mora biti poznato da samo 
Crkva može iznositi autentično tumačenie sv. Pisma. Za doktrinalno i znan¬ 
stveno tumačenie sv. Pisma nijesu prvotno kompetentni filolozi niti histori¬ 
čari nego bibliste-teolozi. To znanstveno tumačenje sv. Pisma mora se osni¬ 
vati na tekstu i držati se zakona biblijske hermeneutike. Po tim zakonima 
iznosi se smisao teksta kako ga iznosi Crkva. Osim Crkvenog Učitelistva, i u 
vezi s njim. treba se osvrtati na analogiju vjere, na direktive sv. Stolice u po- 
ledinim pitanjima, na tumačenje uvaženih autora. Ako bi neko tumačio sv. 
Pismo tako da mu tekst sv. Pisma služi kao jedino i najviše pravilo — upao 
bi u modernističku zabludu. 2 

Potrebno je, prije svega, točno precizirati kako se neka tvrdnja ili tuma¬ 
čenje temelji na Božjem zakonu. To može biti u negativnom smislu — samo 
koliko mu se ne protivi; može biti u pozitivnom smislu — koliko to tumače- 


7. LUMBRERAS, Casus, Madrid-Rim, 1960, sv. II, str. 112. Auktor je ovaj slučaj riješio kratko 
i potpuno ispravno. 

1. Riječ bračnim drugovima — izdao Biskupski Ordinarijat Đakovo, 1963. 

2. 7akletva proti modernizma, Denz. br. 3546. 

